Obrazec št. 3: Izjava prijavitelja o izpolnjevanju in sprejemanju razpisnih pogojev

**IZJAVA PRIJAVITELJA O IZPOLNJEVANJU IN SPREJEMANJU RAZPISNIH POGOJEV**

**Naziv prijavitelja:**

**Naslov projekta:**

Pod materialno in kazensko odgovornostjo izjavljamo, da so podatki, ki so podani v prijavi na **javni razpis za sofinanciranje mreže večnamenskih romskih centrov+** (v nadaljevanju: javni razpis) resnični (ne vsebujejo lažnih ali zavajajočih podatkov ter netočnih in nepopolnih podatkov) ter da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemamo vso odgovornost.

S podpisom izjave soglašamo, da lahko Ministrstvo za delo, družino, socialne zadeve in enake možnosti zahteva dodatna pojasnila ali dokazila v zvezi z ugotavljanjem verodostojnosti navedenih podatkov v prijavi ter da lahko za potrebe tega javnega razpisa pridobi dokazila glede izpolnjevanja pogojev iz uradnih evidenc.

Izjavljamo, da:

1. smo pravna oseba zasebnega ali javnega prava v sedežem v Republiki Sloveniji, ki ima v ustanovitvenem aktu določeno neprofitno delovanje; premoženje, dobiček in presežke prihodkov nad odhodki uporabljamo za opravljanje osnovne dejavnosti oziroma ne delimo dobička ali presežka prihodkov nad odhodki, temveč ga vlagamo v razvoj dejavnosti;
2. smo na dan prijave na javni razpis registrirani za opravljanje vsaj ene izmed naslednjih dejavnosti: SKD 84.120 - Urejanje zdravstva, izobraževanja, kulturnih in drugih socialnih storitev, razen obvezne socialne varnosti; 85.520 – Izobraževanje, izpopolnjevanje in usposabljanje na področju kulture in umetnosti; SKD 85.590 – Drugje nerazvrščeno izobraževanje, izpopolnjevanje in usposabljanje; SKD 85.600 – Pomožne dejavnosti za izobraževanje; SKD 88.999 – Drugo drugje nerazvrščeno socialno varstvo brez nastanitve oziroma je naše delovanje na področju prijavljenih vsebin določeno v okviru ustanovitvenega akta ali drugega temeljnega akta organizacije;
3. imamo odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES);
4. imamo sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta;
5. imamo poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred rokom, določenim za oddajo prijave na javni razpis oziroma nimamo neporavnanih obveznosti v višini 50 evrov ali več in smo predložili vse obračune davčnih odtegljajev za dohodke iz delovnega razmerja za zadnjih pet let do dneva oddaje vloge;
6. nismo v stečajnem postopku, postopku prenehanja delovanja, postopku prisilne poravnave ali postopku likvidacije;
7. nimamo neporavnanih obveznosti (iz naslova integralnih sredstev in namenskih sredstev kohezijske politike) do ministrstva ob prijavi na javni razpis;
8. nismo prejeli drugih javnih sredstev financiranja, vključno s sredstvi Evropske unije, za stroške, ki so predmet tega javnega razpisa;
9. odgovorna oseba ni bila pravnomočno obsojena zaradi kaznivega dejanja v zvezi s svojim poklicnim ravnanjem;
10. prijavljeni projekt vključuje zahtevano ciljno skupino, je skladen s cilji javnega razpisa in je realno izvedljiv v obdobju, za katerega velja podpora;
11. imamo (za vsako lokacijo vzpostavitve VNRC+) zagotovljene ustrezne prostore, kot določa točka 7.3 javnega razpisa;
12. bodo prostori posameznega vzpostavljenega VNRC+, kjer se bo izvajal prijavljen projekt, uporabnikom na voljo čez celotno obdobje sofinanciranja najmanj 5 krat na teden, vsaj 40 ur tedensko, in sicer kadarkoli med 8.00 in 21.00 uro;
13. bomo zagotavljali kadrovsko zmogljivost za izvedbo projekta v skladu z zahtevami javnega razpisa;
14. prijavljeni projekt vključuje vse zahtevane obvezne vsebine, ki so določene v 6. poglavju javnega razpisa, tako, da se bodo v VNRC+ izvajale vsebine in aktivnosti s področij socialnega vključevanja, vključevanja v izobraževalne procese in na trg dela, celovite podpore družini, promocije zdravja in zdravega življenjskega sloga, kakovostnega preživljanja prostega časa in pridobivanja praktičnih veščin, razvoja kulturnih kompetenc in promocije romske kulture, družbene integracije in sodelovanja z lokalno skupnostjo;
15. bomo pri izvajanju projekta zagotovili, da se bodo v VNRC+ izvajale vsebine in aktivnosti, ki jih za pripadnike romske skupnosti načrtujejo resorna ministrstva: Ministrstvo za delo, družino, socialne zadeve in enake možnosti – MDDSZ, Ministrstvo za vzgojo in izobraževanje – MVI, Ministrstvo za kulturo – MK, Ministrstvo za notranje zadeve - MNZ ter Ministrstvo za zdravje – MZ;
16. bomo zagotavljali brezplačno izvajanje vseh vsebin in aktivnosti za pripadnike romske skupnosti, ki se bodo izvajale v okviru prijavljenega projekta;
17. bomo vodili evidenco in dokumentacijo o delu s pripadniki ciljne skupine. Vso to dokumentacijo bomo hranili skladno s predpisi o hrambi in varovanju osebnih podatkov;
18. bomo zagotavljali delovanje posameznega vzpostavljenega VNRC+ ves čas trajanja projekta;
19. bomo tekom trajanja projekta sodelovali pri morebitnih evalvacijah vsebin in aktivnosti projekta ter njihovih učinkov pri doseganju ciljev javnega razpisa;
20. se bomo udeležili vseh seminarjev in posvetov, na katere nas bo povabilo Ministrstvo za delo, družino, socialne zadeve in enake možnosti;
21. imamo za prijavljeni projekt urejen pritožbeni postopek znotraj organizacije, in da bomo v primeru izbora vloge na javnem razpisu pritožbeni postopek uredili tudi z internim aktom ter kopijo slednjega v roku 15 dni od podpisa pogodbe o sofinanciranju posredovali ministrstvu;
22. se strinjamo z javno objavo podatkov o projektu ter odobrenih in izplačanih denarnih sredstvih v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov;
23. smo v celoti seznanjeni z javnim razpisom in razpisno dokumentacijo ter se strinjamo in sprejemamo vse pogoje, navedene v javnem razpisu in razpisni dokumentaciji.

|  |  |
| --- | --- |
|  | Ime in Priimek odgovorne osebe |
| Kraj in datum: | Podpis |